CELEX: 32016D0078
Language: hu
Date: 2016-01-22 00:00:00
Title: A Tanács (KKBP) 2016/78 végrehajtási határozata (2016. január 22.) az Iránnal szembeni korlátozó intézkedésekről szóló 2010/413/KKBP határozat végrehajtásáról

23.1.2016   
            
            
               HU
            
            
               Az Európai Unió Hivatalos Lapja
            
            
               L 16/25
            
         A TANÁCS (KKBP) 2016/78 VÉGREHAJTÁSI HATÁROZATA
   (2016. január 22.)
   az Iránnal szembeni korlátozó intézkedésekről szóló 2010/413/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozatra (1) és különösen annak 23. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot.
            
         
               (2)
            
            
               Az ENSZ Biztonsági Tanácsa (ENSZ BT) 2016. január 17-én két szervezetet törölt azon jegyzékből, amely tartalmazza azon személyeket és szervezeteket, akikre, illetve amelyekre a 2231 (2015) sz. ENSZ BT-határozat B. melléklete 6. pontjának c) és d) alpontjában előírt intézkedéseket kell alkalmazni.
            
         
               (3)
            
            
               A jelenleg a 2010/413/KKBP határozat I. mellékletében szereplő említett két szervezettel szembeni korlátozó intézkedéseket ezért fel kell függeszteni.
            
         
               (4)
            
            
               A 2010/413/KKBP határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/413/KKBP határozat I. mellékletében szereplő, az e határozat mellékletében felsorolt szervezeteket fel kell venni a 2010/413/KKBP határozat V. mellékletében szereplő jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2016. január 22-én.
      
         
            a Tanács részéről
         
         
            az elnök
         
         A.G. KOENDERS
      
   
   
      (1)  HL L 195., 2010.7.27., 39. o.
   
   
      MELLÉKLET
      
                  1.
               
               
                  Bank Sepah és Bank Sepah International